August J. Nielsen

August Jakob Nielsen (25. februar 1890 i Holbæk – 16. december 1960 på Københavns Amtssygehus i Gentofte) var en dansk arkitekt.

Uddannelse og karriere 
Han var søn af Jens Jakob Nielsen og Karen Kristine født Sørensen. August J. Nielsen, der var udlært tømrermester i Holbæk og senere blev uddannet arkitekt på Københavns Tekniske Skole under 1. verdenskrig (dvs. samtidig med Poul Henningsen), beskæftigede sig hovedsageligt med villabyggeriet, og han har opført ca. 1.800 en- og tofamiliehuse i Danmark, især i hovedstadsområdet og omkring de større provinsbyer. Han var blandt de første til at introducere bungalowen som hustype i Danmark.

Han er mest kendt for at have udgivet 10 "byggebøger" med tegninger af sine huse. Disse bøger fik væsentlig betydning for udbredelsen af villaen som boligform. I samme periode finansierede staten en del af det private byggeri med statslån, hvilket var yderligere motiverende for byggeaktiviteten. Bøgerne blev finansieret med annoncer, der var placeret bagest i bøgerne, hvilket gjorde, at Nielsen ikke kunne blive medlem af Akademisk Arkitektforening, da en akademisk arkitekt ikke måtte reklamere dengang.

Ligesom mange samtidige var Nielsens udgangspunkt Bedre Byggeskik, der præger hans tidligste huse fra 1920'erne. Han tilegnede sig i begyndelsen af 1930'erne funkisstilen og de modernistiske impulser, men uden at forlade Bedre Byggeskik-stilen, der ofte blev iblandet indtryk fra engelsk byggeskik. Efter besættelsen tegnede han huse i den funktionelle tradition inspireret af Kay Fisker m.fl. Han har opført huse over hele landet, men primært på Amager og i Gentofte Kommune.

23. januar 1915 ægtede han i Frihavnskirken Hertha Kirsten Johanne Crillesen (1895-1988).

Han var aktiv i B.93.

Han blev begravet fra Helleruplund Kirke på Mariebjerg Kirkegård, men gravstedet er nedlagt.

Udgivelser 
 50 Boligtyper I. Sommerhuse. Een Familiehuse. To Familiehuse. Træhuse & Bindingsværkhuse. København 1929.
 50 Boligtyper II. Sommerhuse. Een Familiehuse. To Familiehuse. Træhuse & Bindingsværkhuse. København 1934.
 50 Boliger III. Sommerhuse. Bungalows. Een familievillaer. To familievillaer. København 1937.
 Sommerhuse. Bungalows. Villaer. Statslaanhuse. 4de Byggebog. København 1940.
 25 godkendte Statslaanshuse. København 1943.
 Villabogen. 6te Byggebog. Sommerhuse. Bungalows. Større villaer. Statslaanshuse. København 1946.
 7de byggebog. København 1950.
 Villabogen. 8de byggebog. Bungalows. Større villaer. Statslånshuse. København 1952.
 Villabogen. 9de byggebog. Bungalows. Større villaer. Statslånshuse. København 1956.
 Villabogen. 10de byggebog. Bungalows. Større villaer. Statslånshuse. København 1960.

Værker i udvalg 
1927:
 Tofamiliehus, Eggersvej 7, Hellerup
1928:
 Dobbelthus, Tranegårdsvej 100-102, Charlottenlund
 Sommerhus, Kystvej 27, Hornbæk
1929:
 Tofamiliehus, Strandpromenaden 37, Østerbro, København (høj bevaringsværdi, nedrivningstruet, jf. kommende lokalplan)
 Villa, L.E. Bruuns Vej 38, Charlottenlund
 Tofamiliehus, Vilvordevej 20, Charlottenlund
 Villa, Vilvordevej 24, Charlottenlund
 Tofamilieshus, Baunegårdsvej 27, Gentofte
1930:
 Villa, Svanemøllevej 63, Hellerup
 Villa for teaterdirektør Axel Frische, Høyrups Allé 30, Hellerup (totalt ombygget)
 Tofamiliehus, Vilvordevej 8
1932:
 Villa, Bernstorffsvej 31
 Erhvervsejendom, Sallingvej 13-15/Himmerlandsvej 31, Brønshøj, København
1933:
 Villa, C.F. Richs Vej 24, Frederiksberg (vinduer ændret)
 Villa, Vilvordevej 4
 Villa, Vilvordevej 6
 Ombygning af fiskerhus fra 1827, Strandvejen 378, Espergærde, til eget sommerhus
1934:
 Villa, Gylfesvej 7A, Espergærde (ombygget)
 Villa, Bernstorffsvej 4, Hellerup
 Villa, Bernstorffsvej 33
 Villa, Vilvordevej 22
1935:
 Arkitektens eget hus, Bernstorffsvej 6 (totalt ombygget)
1937:
 Villa, Bernstorffsvej 33A, Hellerup
 Villa, Tuborgvej 102, Hellerup
1938:
 Villa, Vespervej 33, Hellerup (vinduer ændret)
 Villa, Tuborgvej 100A
1939:
 Villa, Sønderengen 103, Søborg (vinduer ændret)

1942:

 Villa, Schæffergårdsvej 1, Gentofte
 Villa, Højstrupvej 103, Brønshøj
1946:
 Tofamiliehus, Ellehøj 12, Hellerup
1947:
 Tofamiliehus, Ellehøj 14
 Villa, Leopardvej 17, Rødovre
1948:

 Villa, Juni alle 37 , Søborg   

 Villa, Dueoddevej 11, Kastrup

 Villa, Stokholmsvej 51, Espergærde
 Villa, Markskellet 11, Hillerød

1949:
 Arkitektens eget hus, Torkel Badens Vej 13, Hellerup
 Villa, Norgesvej 19, Brede
 Villa, Bakkekammen 33, Husum, København
 Tofamiliehus, Grøndals Parkvej 96, Vanløse
1950:
 Villa, Dueoddevej 19, Kastrup (totalt ombygget)
 Villa, Klampenborgvej 35, Svendborg
 Villa, Mothsvej 22, Søllerød
 Villa, Skovmarken 4, Hjortekær
 Villa, Landsevej 12, Holte
 Villa, Løvsangervej 5, Holbæk
 Tofamiliehus, Birkeallé 21, Vordingborg
1951:
 Villa, Viby Allé 8, Kastrup
 Villa, Kingosvej 2A, Tåstrup
 Villa, Birkeallé 19, Vordingborg
1952:
 Villa, Grøndals Parkvej 52, Vanløse
 Villa, Røngård Allé 11, Rødovre
1953:
 Villa, Ahornvej 11, Tåstrup
 Villa, Poppelvej 9B, Frederiksværk
 Villa, Kajerødvej 74, Birkerød
1954:
 Tofamiliehus, Voldgade 20, Horsens
 Villa, Schweizerdalsvej 43A, Rødovre
 Villa, Koldbyvej 26, Islev, Rødovre
 Villa, Mosesvinget 22B, Brønshøj
1955:
 Villa, Concordiavej 22, Holte
1958:
 Villa, Prins Valdemars Vej 14, Gentofte

Adresse eller årstal mangler afklaring:
 Ørholmvej 22, Lundtofte (?)
 Villa, Stationsvej 3, Espergærde (?)
 Villa, Ahornsvej 8, Virum (?)
 Villa, Wiedersvej 3, Dragør (nedrevet)
 Villa, Veronikavej 3, Rødovre (?)

Kilder 
 Kirkebøger for Sankt Nikolai Sogn (Holbæk) og for Helleruplund Sogn

Arkitekter fra Danmark
Danskere i 1900-tallet
Nyklassicistiske arkitekter
Faglitterære forfattere fra Danmark
Personer fra Holbæk
Modernistiske arkitekter
Dansksprogede forfattere fra Danmark